તેની અને માનસીની બારમી લગ્નતિથિની સવારે માનસીને એક સુંદર ડાયમંડનો નેકલેસ ગિફ્ટમાં આપવાની તેની જે સરપ્રાઈઝ હતી તેને અમલમાં મૂકવાની તાલાવેલી તેના મન-હૃદય પર સવાર થઈ ગઈ હતી. આટલા વર્ષોના તેના સુખી અને પ્રેમાળ દાંપત્યજીવન દરમ્યાન તેણે કોઈ દિવસ આટલી મોંઘી ગિફ્ટ માનસીને આપી ન હતી. દર વર્ષે માનસી તેના પોતાના કપાળ પર આશુતોષનું ઉષ્માસભર ચુંબન કરાવીને તેના ગળામાં હાથ નાખતી અને તેના આશ્લેષમાં જકડાઈ જતી અને તેને છાતી પર માથું ટેકવીને બોલતી, “બસ મને મારી ગિફ્ટ મળી ગઈ.”